**pentru modificarea și completarea Hotărârii Consiliului de Administraţie al ANRCETI nr. 79 din 17 aprilie 2009 privind reglementarea furnizării serviciilor prin numere cu acces gratuit pentru apelant *Freephone* în reţelele publice de comunicaţii electronice**

În temeiul art.8 alin. (4) lit. d), art.9 alin. (1) lit. a) și h), art.10 alin. (1) lit. a) din Legea comunicaţiilor electronice nr. 241-XVI din 15 noiembrie 2007 (Monitorul Oficial al Republicii Moldova, 2008, nr.51- 54, art.155), cu modificările şi completările ulterioare, art.22 din Legea privind actele normative ale Guvernului și ale altor autorități ale administrației publice centrale și locale nr.317-XV din 18 iulie 2003 (Monitorul Oficial al Republicii Moldova, 2003, nr.208-2010, art.783), cu modificările și completările ulterioare,

În conformitate cu pct. 14 şi pct. 15 lit. b) din Regulamentul Agenţiei Naţionale pentru Reglementare în Comunicaţii Electronice şi Tehnologia Informaţiei (ANRCETI), aprobat prin Hotărârea Guvernului nr. 905 din 28 iunie 2008(Monitorul Oficial al Republicii Moldova, 2008, nr.143-144, art.917),

Având în vedere Recomandarea ECC (14)03 „Principiile de tarifare pentru numerele *Freephone* naționale și internaționale”, aprobată la 10.04.2014 de către Comitetul pentru Comunicații Electronice din cadrul Conferinței Europene a Administrațiilor Poștale și de Telecomunicații (CEPT/ECC Recommendation (14)03 „Charging Principals for National and International Freephone Numbers”, approved on 10 April 2014), Consiliul de Administrație

**HOTĂRĂŞTE:**

1. Hotărârea Consiliului de Administraţie al ANRCETI nr. 79 din 17 aprilie 2009 privind reglementarea furnizării serviciilor prin numere cu acces gratuit pentru apelant *Freephone* în reţelele publice de comunicaţii electronice (Monitorul Oficial al Republicii Moldova, 2009, nr.99-100, art.425)*,* se modifică și se completează după cum urmează.
2. Punctul 1 va avea următorul cuprins:

”1. Furnizorii de reţele publice de comunicaţii electronice, interconectate în condiţiile Regulamentului cu privire la interconectare aprobat prin Hotărârea Consiliului de Administraţie al Agenţiei nr.12 din 31 ianuarie 2009, vor asigura, la cererea apelatului, accesul gratuit pentru apelanţi, indiferent de rețeaua din care este originat apelul, spre numerele *Freephone*, atribuite de către Agenţie în baza licenţei de utilizare a resurselor de numerotare din Planul Naţional de Numerotare telefonică al Republicii Moldova (PNN)”.

1. La punctul 2:

* litera c) va avea următorul cuprins:

”c) ***apelat*** - furnizor solicitant sau o altă persoană fizică sau juridică, înregistrată în Republica Moldova, care are încheiat un contract cu furnizorul solicitant, și care recepţionează, la un punct terminal, prin intermediul numărului *Freephone*, apelul format de către apelant, în vederea oferirii diverselor informații, consultații, asistență etc. pe anumite probleme”;

* la litera d), după cuvântul ”*Freephone*” se introduce sintagma ”în bază de licență sau prin procedura de portare”;
* lit. f) v-a avea următorul cuprins:

”f) ***număr cu acces gratuit pentru apelant Freephone/număr Freephone*** – număr nongeografic din blocul de numere 080000000 – 080099999 a cărui apelare nu presupune plata unui tarif de către apelant”;

1. După punctul 12, se introduce un punct nou 121 cu următorul cuprins:

„121. Cu derogare de la pct.12, în cazul în care nu este fezabil din punct de vedere tehnic și economic, apelurile spre numerele *Freephone*, originate în rețele de comunicații electronice din afara Republicii Moldova sau originate de către apelanții aflați în *roaming* în rețelele publice de telefonie mobilă din Republica Moldova, pot fi taxate de către furnizorul ofertant, în condițiile acordurilor încheiate între apelat și furnizorul solicitant, furnizorul solicitant și furnizorul ofertant, acordurilor internaționale încheiate între furnizorii din Republica Moldova cu operatorii/furnizorii de reţele/servicii de comunicaţii electronice din alte ţări. În acest caz, furnizorul ofertant din Republica Moldova are obligația de a informa apelantul, până la stabilirea conexiunii cu apelatul, despre aplicarea tarifului respectiv, prin expedierea unui mesaj textual sau difuzarea unui mesaj vocal”.

1. La punctele 3 și 18, sintagma ”Regulamentul cu privire la administrarea şi gestionarea PNN” se substituie cu sintagma ”Procedura privind administrarea resurselor de numerotare telefonică”, la cazul gramatical corespunzător.
2. Din punctul 18, sintagma ,,Condiţiilor speciale de licenţă privind utilizarea numerelor pentru serviciile cu acces gratuit pentru apelant *Freephone* în reţelele publice de comunicaţii electronice” se exclude.
3. Prezenta Hotărâre se publică în Monitorul Oficial al Republicii Moldova.

**Preşedintele Consiliului Grigore VARANIŢA**

**de Administraţie**

**Membrii Consiliului Corneliu JALOBA**

**de Administraţie**

**Marian POCAZNOI**